Diari Oficial de la Generalitat Valenciana


Sumari del DOGV 5870, del 15-10-2008 (2008/11417)

Bases particulars de programació de l'àmbit Prolongació Oest Eucolsa PGOU de Sagunt (exp. 19/07-PL).
----------------------------------------------------------------------------------------------------

### Dades del document

Número de DOGV
:   5870

Data del DOGV
:   15-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/11277


Data del document
:   31-07-2008

Organisme emissor
:   Ajuntament de Sagunt

Tipus de document
:   Bases

Descriptors 

:   * Sagunt
    * pla d'urbanisme
    * administració local

Bases particulars de programació de l'àmbit Prolongació Oest Eucolsa PGOU de Sagunt (exp. 19/07-PL). [2008/11503]
El Ple de la corporació municipal, en sessió ordinària celebrada el dia 31 de juliol de 2008, va adoptar, entre altres, l'acord següent:
7 Bases particulars de programació de la prolongació oest Eucolsa PGOU. Exp. 19/07-PL.
Sotmés a votació, de conformitat amb el que establix l'article 82.3 del Reglament d'Organització, Funcionament i Règim Jurídic de les Corporacions Locals, per unanimitat es ratifica la inclusió de l'assumpte en l'ordre del dia.
1. Inici de la programació.
En data 05.04.2007, RE 18774, Protellus Gestión Urbanística, SL ha presentat sol·licitud que caldria interpretar, en el context de la Llei 16/2005, Urbanística Valenciana (LUV), com una sol·licitud de programació de l'àmbit per mitjà de gestió indirecta, en els termes de l'article 130.
Conforme a este hi ha una obligació per part de l'Ajuntament de resoldre expressament en algun dels tres sentits que indica l'article esmentat.
2. Bases generals aplicables.
Als efectes de l'article 131.1 de la LUV, el present programa es regirà, a més de per les previsions que s'indiquen en les presents bases particulars, per les bases generals de programació al municipi de Sagunt, aprovades definitivament en la sessió ordinària del Ple de data 28.09.2006, i publicades íntegrament en el Butlletí Oficial de la Província de data 23.10.2006.
Complementant les dites bases generals, en relació amb la prolongació oest del polígon Eucolsa del PGOU, caldria tindre en compte les següents determinacions.
Primera. Ordenació urbanística vigent en l'àmbit de l'actuació integrada
Sobre les determinacions i delimitació originària establida en el PGOU s'han produït de forma sobrevinguda determinades accions d'administracions sectorials que influïxen en l'àmbit objecte del present expedient.
Respecte d'això l'arquitecte municipal ha emés el següent informe.
«Es tracta d'un sector de sòl urbanitzable no programat industrial ZI-2, qualificat en funció dels criteris del PGOU com:

Segons el pla de classificació de sòl:La xarxa primària que l'afecta queda com seguix:Com pot comprovar-se el sector està molt afectat pel traçat de l'AVE (en roig) i per línies d'AT.
La fitxa urbanística:
»
De les previsions de l'esmentat informe es deduïxen les següents circumstàncies sobrevingudes:
- La superfície del sector s'ha vist reduïda pel ramal de connexió ferroviària al nucli del port de Sagunt. El límit del sector ha de coincidir exactament amb el traçat definit en l'estudi informatiu aprovat pel Ministeri de Foment en data 19.06.2006, BOE de 03.07.2006, de manera que hi haja correspondència entre línia d'expropiació futura i sector. L'ordenació detallada haurà de tindre en compte les limitacions que a les parcel·les limítrofs a la infraestructura imposa la Llei 39/2003 i haurà de coordinar-se necessàriament amb les dites previsions legals, de manera que no s'habiliten espais edificables pel pla parcial allí on la llei els exclou. Amb caràcter previ a l'aprovació definitiva del document de planejament que se seleccione, este serà sotmés a dictamen de l'administració sectorial corresponent. Junt amb la documentació del projecte d'urbanització haurà d'aportar la corresponent sol·licitud d'informe de la dita administració sectorial. Els termes de l'aprovació definitiva s'hauran de subordinar al que resulte de la instrucció del dit expedient davant del Ministeri de Foment.
- Semblants consideracions es realitzen respecte del vial d'accés al port comercial. S'hauran de respectar les previsions de la llei de carreteres de 1988 respecte d'això. Amb caràcter previ a l'aprovació definitiva del document de planejament que se seleccione, este serà sotmés a dictamen de l'administració sectorial corresponent. A més els aspirants a agents urbanitzadors hauran de tramitar durant el període d'informació pública la sol·licitud de connexió a la xarxa de servici de la carretera del Ministeri. Junt amb la documentació del projecte d'urbanització haurà d'aportar la corresponent sol·licitud. Els termes de l'aprovació definitiva s'hauran de subordinar al que resulte de la instrucció del dit expedient davant del Ministeri de Foment.
A efectes informatius s'indiquen els següents plans de l'àmbit objecte de les presents bases particulars:Ortofoto
Cadastral
Segona. Necessitats i objectius a satisfer amb el programa d'actuació integrada
a) Gestionar la transformació jurídica de les finques afectades pel programa.
A més de les operacions ordinàries que s'hauran de realitzar en este sentit, convé cridar especial atenció a una sèrie d'aspectes concrets a tindre en compte:
1. Per la seua novetat respecte al marc normatiu anterior, és necessari indicar que ja a este programa, en tot cas, seran d'aplicació les previsions de l'article 16.1 b de la Llei 8/2007, conforme al qual:
Entregar a l'administració competent, i amb destinació a patrimoni públic de sòl, el sòl lliure de càrregues d'urbanització corresponent al percentatge de l'edificabilitat mitjana ponderada de l'actuació, o de l'àmbit superior de referència en què esta s'incloga, que fixe la legislació reguladora de l'ordenació territorial i urbanística.
En les actuacions de dotació, este percentatge s'entendrà referit a l'increment de l'edificabilitat mitjana ponderada atribuïda als terrenys inclosos en l'actuació.
Amb caràcter general, el percentatge a què es referixen els paràgrafs anteriors no podrà ser inferior al 5% ni superior al 15%.
La legislació sobre ordenació territorial i urbanística podrà permetre excepcionalment reduir o incrementar este percentatge de forma proporcionada i motivada, fins a aconseguir un màxim del 20% en el cas del seu increment, per a les actuacions o els àmbits en què el valor de les parcel·les resultants siga sensiblement inferior o superior, respectivament, al mitjà en la resta de la seua mateixa categoria de sòl.
La legislació sobre ordenació territorial i urbanística podrà determinar els casos i condicions en què es puga substituir l'entrega del sòl per altres formes de compliment del deure, excepte quan puga complir-se amb sòl destinat a habitatge sotmés a algun règim de protecció pública en virtut de la reserva a què es referix la lletra b) de l'article 10.
En conseqüència la cessió de l'aprofitament a favor de l'administració, el 10% del total o el percentatge que resulte de cessió obligatòria en el moment d'aprovació dels instruments de planejament i gestió corresponents, ho serà lliure de càrregues d'urbanització. És una previsió reglada de caràcter legal que no admet discrecionalitat respecte d'això, vigent des de l'01.07.2007.
2. Es detecten dins de l'àmbit una sèrie de parcel·les en què en el passat s'han realitzat excavacions que han baixat sensiblement la cota natural del terreny, resultat d'haver-se practicat excavacions sense autorització administrativa de cap tipus. Això comporta dos conseqüències:
- Provocaran un encariment en l'execució de les obres d'urbanització, per alterar l'estructura del sòl i les obres de farcit necessàries per a l'execució de les infraestructures públiques.
- Poden suposar un condicionant a les futures parcel·les edificables.
La causa d'això és l'actuació realitzada pel propietari de les dites parcel·les, de les quals ha tret una rendibilitat indeguda que encarix el futur tractament d'estos.
Els mecanismes d'equidistribució dels procediments de gestió urbanística comporten que tots els propietaris siguen mereixedors de drets en proporció a les seues aportacions. En volumetria, respecte de l'aportació de sòl. En liquiditat, respecte del valor del vol que siga de necessària eliminació. Si per part d'algun d'ells s'aporta un sòl viciat, la transformació del qual exigix un encariment respecte de les condicions normals i estandarditzats, això se li haurà de repercutir necessàriament al causant.
És per això que els aspirants a agent urbanitzador hauran de documentar especialment estos aspectes, cosa que es traduiria en:
- Un estudi geotècnic, a base de tomografies del terreny i sondejos en els punts detectats, en vista a localitzar possibles farciments antròpics que necessiten descontaminació. El que permetrà determinar el vertader abast del problema
- Una avaluació a nivell tècnic i pressupostari sobre l'increment de tractament i de costos en les obres d'urbanització que suposa este vici dels terrenys. L'estudi posarà en evidència el sobrecost d'obres d'urbanització que serà repercutible directament en el causant.
- Un estudi dels possibles coeficients correctors a aplicar en aquells casos en què no es produirà una superposició entre les aportacions viciades i les adjudicacions de parcel·les.
b) Urbanitzar completament la unitat d'execució que constituïsca l'objecte del programa i realitzar les obres públiques addicionals necessàries per a complir el que disposen els apartats següents, amb subjecció a les previsions temporals i econòmiques del programa.
Respecte d'això és necessari tindre en compte l'informe dels servicis tècnics municipals que assenyalen respecte d'això el següent:
Instal·lacions existents o programades.
Haurà d'obtindre informe favorable d'anul·lació, modificació o reposició de les instal·lacions existents, pels seus titulars (Sindicat de Regs, Iberdrola,...). La reposició haurà de realitzar-se fins fora de l'àmbit (marge nord de les vies i sud de la V-23).
Haurà de reposar la tanca de la parcel·la d'Algetren, traslladant l'accés, de manera que s'allibere l'espai suficient per a crear vial de servici entre la parcel·la privada i el pont Benjamín Franklin. Haurà de gestionar l'obtenció/disponibilitat del dit sòl i aquell necessari per a la correcta funcionalitat/maniobrabilitat d'este vial de servici.
Haurà de realitzar l'obra urbanitzadora en el marge est del pont Benjamí Franklin per a formalitzar via de servici d'accés al polígon. Haurà d'adaptar qualsevol instal·lació existent afectada per esta actuació, inclosos les proteccions i talusos del pont.
Haurà de preveure's l'accessibilitat a la instal·lació de portada d'aigües a Parc Sagunt i polígons industrials, havent de quedar el seu traçat en espai públic amb accessibilitat.
Estat del subsòl:
S'haurà d'aportar un estudi geotècnic, a base de tomografies del terreny i sondejos en els punts detectats, en vistes a localitzar possibles farciments antròpics que necessiten descontaminació.
Sistema viari.
L'actual accés des de la rotonda al camí de Rolls es considera insuficient per a l'ús industrial, i ha de ser exclusivament d'eixida del polígon accedint-se a este pel vial de servici a l'oest del pont Benjamí Franklin.
Haurà de realitzar una tanca perimetral en el marge nord amb les vies de ferrocarril.
L'actuació haurà de delimitar-se amb espai públic, i en cas de tractar-se de zona verda (computable o no), esta haurà de comptar amb vial de manteniment.
Haurà de mantindre's com a eixida alternativa, i restringida a vehicles lleugers, l'actual pont del camí de Rolls. Haurà d'actuar sobre este millorant pavimentació, il·luminació, senyalització i protecció fins a recuperar cota en el marge nord de les vies.
Jardineria i zones verdes.
Les zones verdes hauran de dotar-se tant d'arbratge com d'espècies arbustives de distints ports. No s'admetran instal·lacions dins d'esta excepte les de reg, enllumenat públic i les de pluvials de recollida de les zones pavimentades.
No s'admetran accessos rodats a parcel·les que interferisquen a les zones verdes.
Haurà de plantejar-se un sistema de programació de reg per control remot (GPS).
Per tractar-se d'una zona verda d'un polígon industrial, haurà de realitzar-se amb plantacions de baix manteniment, a la manera d'un bosc «periurbà» i amb plantacions autòctones.
Proveïment d'aigua.
Hi ha previsió de connexió a la xarxa de portada d'aigües potable i industrial a Parc Sagunt i polígons industrials. Posteriorment haurà de realitzar dos xarxes emmallades (potable i industrial) que doten de servici els fronts de parcel·la, havent de realitzar la connexió del circuit d'aigua potable a la xarxa de Sepes per mitjà d'encreuament de les vies de ferrocarril i deixar creuada la d'aigua industrial. Estos encreuaments seran entubats, i la canalització "camisa" serà d'un diàmetre igual o superior a 2,5 vegades el de la conducció que allotja.
Sanejament/pluvials.
Haurà de realitzar la connexió de residuals a xarxa municipal amb capacitat, existint en la zona 2 alternatives: polígon industrial Sepes (és necessari encreuament de Renfe) o camí la Mar (és necessari encreuament de la V-23).
En el supòsit de connectar a camí la Mar, el sistema de recollida a plantejar és el del dit sector, consistent en xarxa de residuals sobredimensionada, a la qual connecten els embornals i superfícies pavimentades de parcel·les, amb sobreeixidor per 'aconseguir 5 vegades la dilució de residuals o bé la xarxa de residuals + pluvials primeres aigües, a la xarxa de pluvials, a la qual es connecten les aigües procedents només de cobertes.
Respecte de la solució de pluvials, és difícil, sense realitzar un estudi més exhaustiu de la zona (topogràfic, instal·lacions,...), determinar la solució idònia, atés que l'abocament a llit públic adequat, ja siga riu o xarxes municipals consolidades i amb capacitat, té unes implicacions tècniques i econòmiques difícils d'avaluar. És per això que haurà d'aportar una solució que tinga en compte els punts següents:
- Haurà d'analitzar la totalitat del cabal generat en l'àmbit per a una intensitat de pluja de 147 mm/h.
- Haurà de garantir el no-escolament superficial fora de l'àmbit d'aigües caigudes en el polígon o procedents a este del SNU limítrof.
- La solució serà definitiva, almenys en la major part, és a dir, l'abocament que es realitze serà a instal·lacions que s'empren per a eixe fi, amb independència que en un futur necessiten ampliacions o adaptacions, però que en l'actualitat i en un curt mitjà termini siguen útils per a la resolució del sector.
Trànsit.
L'accés al polígon es realitzarà des del vial de servici a l'oest de Bosal, i l'eixida per l'actual connexió del camí de Rolls.
Haurà d'adequar la senyalització de l'entorn de l'àmbit a la solució de trànsit que es plantege.
Telecomunicacions i altres servicis.
Haurà de dotar la urbanització amb xarxes d'almenys dos companyies subministradores, o haurà d'aportar informe o conveni de prestació del servici.
En cas de pretendre dotar de gas la urbanització haurà d'aportar solució de canalitzacions i informe d'acceptació de la companyia distribuïdora de zona.
Subministrament elèctric.
Haurà de preveure en qualsevol cas el subministrament mínim de 100 kW en baixa tensió per parcel·la mínima resultant en el projecte de reparcel·lació.
Les reposicions en aèria, atenent al PGOU, es realitzaran en tot cas fora de l'àmbit, mai en sòl urbà i fora de la zona d'afecció ferroviària o de carreteres.
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.
El present polígon és limítrof a diversos sectors que compartixen amb aquell la infraestructura de portada d'aigües industrials. Això determina que la prolongació oest d'Eucolsa es considere com a actuació connexa i condicionada de les corresponents actuacions:
- Infraestructura comuna del subministrament de l'aigua potable i industrial: sobre el seu abast consultar el PAI Parc Sagunt 1, conveni de col·laboració.
Es tracta d'infraestructures en què participarà econòmicament l'àmbit, en proporció al seu aprofitament, però l'execució material de les quals no correspondrà a l'agent urbanitzador que se seleccione excepte les de simple connexió, sinó només la gestió dels cobraments corresponents, per a procedir al seu abonament a favor dels agents urbanitzadors dels àmbits corresponents.
En eixe sentit, davant de certificació aprovada per l'Ajuntament en relació amb les dites infraestructures comunes, serà procedent l'exigència de les corresponents quantitats a l'agent urbanitzador del present PAI.
Este comptarà amb un període d'un mes des de la recepció de la corresponent notificació per a procedir al seu abonament. El desembossament d'estes quantitats i la seua acreditació documental legitimarà a establir la seua inclusió en la següent certificació d'obres per a procedir al seu cobrament a càrrec dels propietaris de l'àmbit.
Si l'Ajuntament haguera satisfet algunes quantitats com a avanç, en eixe cas es procedirà al seu abonament per part de l'agent urbanitzador amb el document de formalització del PAI i l'agent urbanitzador haurà de reintegrar-li'l amb ocasió de la primera certificació que dirigisca cap als propietaris.
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.
S'entendrà que la connexió a xarxes de la companyia subministradora d'energia elèctrica estarà inclosa dins de l'obra urbanitzadora, podent-se realitzar increments econòmics respecte dels preus fixats en estes bases particulars en relació amb les dites infraestructures quan el punt de connexió donat per la dita companyia estiga a una distància superior a 500 m de l'àmbit, i només podent ser objecte d'increment la part de traçat exterior a l'àmbit d'actuació.
Atenent a la solució proposada de pluvials, es podran plantejar obres en les infraestructures d'evacuació existents en vistes a no reduir la qualitat i capacitat d'estes degudes a la connexió del sector. Les dites obres, per no estar directament vinculades al sector i dependre de la solució que es realitze, podran ser objecte d'increments econòmics respecte dels fixats en les presents bases particulars.
e) Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament.
Les cessions de sòls qualificats com a dotacionals són les derivades dels punts indicats en la present determinació.
f) Establir terminis per a edificar els solars resultants de l'actuació urbanitzadora.
Es fixa el termini màxim de dos anys des que es reben provisionalment les obres d'urbanització de l'àmbit.
Tercera. Fitxa de gestió o, si és procedent, directrius d'evolució urbana i ocupació del territori establides en el Pla General
És necessari reconduir-se al ja indicat en la determinació primera.
Quarta. Criteris i objectius urbanístics i territorials de les propostes de planejament a formular pels concursants amb fixació de les directrius i estratègies que haurà d'observar l'ordenació que proposen
El document de pla parcial que es presente per part dels aspirants a agent urbanitzador haurà de complir amb els següents objectius, a més de respectar les determinacions del PGOU assenyalades en la determinació primera.
S'haurà de justificar degudament el paràmetre de la superfície mínima de parcel·la resultant.
Al ser l'ús de caràcter industrial en principi no es considera necessari que per part del pla parcial es formule proposta de coeficients correctors per ús o tipologia. Si la proposta d'ordenació els considera necessaris, haurà de realitzar una exposició motivada de les causes i circumstàncies que els provoquen.
Llevat que s'opte pel seu soterrament per vials públics, en cas contrari s'hauran de tindre en compte les servituds legals de la línia de 132 KV, de manera que estes en cap cas sobrevolen parcel·la edificable segons l'ordenació detallada del planejament que es propose i aprove. Este punts s'haurà de justificar documentalment.
El document de pla parcial, per estar dins de l'esquema del PGOU de 1992, i tindre delimitats en tots els seus fronts el perímetre del sector, serà d'aprovació definitiva municipal.
Cinquena. Descripció dels objectius d'edificació privada que han de complir-se en l'àmbit de l'actuació
Cap observació respecte d'això.
Sisena. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles
És necessari atendre les exigències de la clàusula desena de les bases generals així com dels seus annexos I i II.
A estes, serà necessari afegir les següents exigències, de caràcter addicional:
Tota la documentació de planejament continguda en els programes d'actuacions integrades, sense perjudici de la seua presentació en paper, sempre haurà de constar en suport digital, (en els formats més habituals: doc; xls; dwg).
El pla de replantejament serà la base de tot el material gràfic. Es farà amb projecció en coordenades UTM, amb suficients bases de replantejament georeferenciades i grafiades. Estes hauran de quedar materialitzades sobre el terreny, per mitjà de claus i pintura i en cas de grans àmbits se situaran sobre plataformes amb suficient espai que permeta el seu estacionament a fi de comprovar la perfecta adscripció al terreny. En els documents de planejament seran en dos coordenades, independentment de les que consten en el pla d'urbanització. Afectarà tant la zona d'actuació com la limítrof, comprenent una àrea exterior suficient, que comprenga com a mínim el viari de contacte en la seua totalitat, i amb referència a les illes existents si n'hi ha. Cada punt significatiu constarà de coordenades per al replantejament, i el quadro de bases i punts de replantejament figurarà necessàriament en el pla.
Tot el contingut gràfic documental haurà de tindre en comú el perímetre georreferenciat de l'àmbit (o àmbits si és el cas) de l'actuació del pla de replantejament. Es presentarà en paper a escala màxima 1/1000.
Documents de planejament
Documentació escrita informativa i justificativa
La part informativa de la documentació de planejament continguda en els programes d'actuacions integrades, constaran d'un apartat específic de la repercussió o declaració d'impacte segons l'estudi d'impacte ambiental del PGOU de Sagunt.
Quan es tracte de programes que afecten un nombre significatiu de parcel·les, contindrà un apartat o annex on s'analitze la situació de la parcel·lació del sector, amb una estadística de les superfícies de les parcel·les cadastrals afectades en el moment de la presentació del PAI, a fi de justificar entre altres, la parcel·la mínima de l'ordenació quan així pertoque.
Les afeccions imposades per la legislació sectorial en l'àmbit territorial vindran en un llistat on conste cada una d'elles de forma completa i el butlletí i data de publicació.
Documentació gràfica informativa
Els plans informatius reglamentaris se sotmetran als següents criteris obligatoris:
a) La situació dels terrenys en el context de l'ordenació urbanística es referirà sempre als plans originals de classificació de sòl del PGOU a la seua escala original.
b) L'estructura de la propietat reflectirà el pla original cadastral (en paper escala 1:2.000)
c) La topografia del terreny assenyalarà les corbes de nivell metre a metre i punts de cota (en paper escala 1:2.000). En el suport digital constarà com a capa única les corbes de nivell metre a metre
d) El pla dels usos, aprofitaments, vegetació, construccions i edificacions existents reflectirà les corbes de nivell de l'apartat anterior (en paper escala 1:2.000)
e) Les infraestructures de qualsevol tipus i xarxes generals de servici, inclouran les torres i pals de suport, diàmetres i arquetes, i béns demanials o servituds derivades de la seua implantació (en paper escala 1:2.000).
f) L'ordenació estructural del sector i del seu entorn, l'estat de les construccions en les operacions de reforma i tot allò que incidisca directament o indirectament en el planejament municipal vigent es vincularà sobre els plans originals del PGOU que pertoquen en cada cas, a la seua escala original.
g) Les afeccions tant físiques com jurídiques que puguen condicionar l'ordenació, com ara zones de domini públic i les seues àrees de servitud, grans infraestructures de tota índole existents en el territori, àrees arqueològiques i construccions i fites més rellevants que existisquen en ell o altres factors anàlegs, es faran constar en pla a banda o si és possible en l'assenyalat com a e). En qualsevol cas les afeccions físiques i jurídiques, servituds, etc. que condicionen l'ordenació establida es faran constar en el suport digital georeferenciat com a capa única.
h) Quan la nova ordenació es vincule a nuclis urbans s'haurà d'incloure una anàlisi gràfica completa de la situació actual de la zona afectada, amb un abans i un després després de l'ordenació proposada.
Documentació gràfica de caràcter normatiu
Els plans proponents de nova ordenació detallada o variació de l'existent s'ajustaran als criteris següents:
a) El pla de qualificació i assignació de destins urbanístics a cada terreny, contindrà en la forma que es considere oportuna els paràmetres característics de cada un d'ells: superfícies, edificabilitat, nombre de plantes, distàncies a límits i tots els que es consideren rellevants en funció de l'ordenació detallada proposada (en paper escala mínima 1:2.000; màxima 1:1000).
b) El pla de delimitació de la xarxa de reserves de sòl dotacional públic inclourà les característiques més rellevants dels equipaments previstos: superfícies, edificabilitat (si es fixa), nombre de plantes, distàncies a límits i tots els que es consideren oportuns (en paper escala mínima 1:2.000; màxima 1:1000).
c) En el pla específic de la xarxa viària rodada i de vianants es definiran les amplàries i característiques geomètriques, inclòs un esquema de les seccions tipus de cada vial. Este pla prescindirà d'aquells elements propis de projecte d'urbanització contingut en l'alternativa tècnica, encara que inclourà les rasants dels trobaments així com les corresponents al viari de contacte. Inclourà també la xarxa primària adscrita, si és el cas, així com les zones de protecció segons la legislació aplicable. Este pla contindrà necessàriament les corbes de nivell (en paper escala mínima 1:2.000; màxima 1:1000).
d) Les àrees sotmeses o autoritzades a estudis de detall s'inclouran en el mateix pla del model real o virtual d'implantació dels volums edificables que es basarà en el pla a), reproduint les dades d'aquell, i grafiant-loe sobre cada una de les parcel·les patrimonialitzables per ús i destí (en paper escala mínima 1:2.000; màxima 1:1000).
e) Pla final on s'indique la nova ordenació proposada sobre el pla original del PGOU al qual afecte.
f) Aquells altres plans que es consideren necessaris per a la millor definició de l'ordenació detallada.
Tots els plans hauran d'indicar l'ordenació estructural vigent en els sòls de l'entorn del sector o sectors ordenats, acreditant la integració de la proposta.
A més tota la documentació gràfica haurà d'ajustar-se a l'ordenança municipal aprovada definitivament pel Ple municipal en la sessió de 30.04.2008 (exp. 36/2186 ES) i publicada en el BOP núm. 126 de 28.05.2008, com a ordenança municipal sobre alineacions, rasants, actes de replantejament i plans finals d'obres, i de conformitat amb el que establixen els articles 1 i 7.4 d'esta.
Amb caràcter addicional a l'anterior haurà d'adjuntar-se l'estudi d'integració paisatgística de l'ordenació i l'estudi acústic.
Setena. Admissibilitat de variants
No se n'admeten. Els punts indicats en les presents bases no són potestatius sinó que necessàriament s'hauran d'incloure en la proposta d'ordenació modificativa de la vigent acomplint el que s'ha exposat en les presents bases particulars.
Huitena. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització.
Com ja s'ha indicat, caldrà ajustar-se a les determinacions de la clàusula 10a de les bases generals i a l'annex II d'estes.
A ests serà necessari afegir les següents exigències, de caràcter addicional:
- Tota instal·lació existent que done nou servici a la zona que s'urbanitza, haurà de ser revisada per mitjà de passada de cambra, mandrí o un altre sistema de comprovació, i adoptar les mesures correctores necessàries per a la seua correcta funcionalitat. En cas contrari s'entendrà que es reposa esta amb els condicionants impostos a l'obra nova.
- Els amples de vorera mai seran inferiors a 3 m.
- Quant a control de qualitat, és necessari afegir les següents qüestions, que hauran de ser dutes a terme per laboratori acreditat:
· Seran obligatoris el llavat i la desinfecció de la canalització d'aigua prèviament a la connexió a les xarxes municipals i per tant a la seua recepció.
· Serà obligatori realitzar les proves d'estanqueitat i pressió de les xarxes d'aigua a una pressió de 10 atm, en trams no majors a 500 m.
· Serà obligatori el pas de cambra de TV en circuit tancat, per les conduccions de sanejament i pluvials una vegada executades, comprovant el seu bon funcionament prèviament a qualsevol connexió que s'hi pretenga. La present prova es realitzarà totes les vegades que siga necessari per a garantir el bon funcionament de la xarxa (després de reparacions), havent de ser inspeccionada per una empresa especialitzada.
- Tots els registres comptaran amb el certificat de producte a més de les exigències indicades en les bases generals.
Novena. Estimació dels terminis de desenvolupament i execució del programa d'actuació integrada, així com la regulació dels efectes del seu incompliment
a) La presentació dels textos refosos corresponents al planejament o al projecte d'urbanització haurà de produir-se en el termini màxim d'un mes des que tinga lloc la notificació a l'urbanitzador de l'aprovació definitiva que impose modificacions a l'alternativa tècnica.
b) La notificació als interessats per a l'exercici de l'opció per modalitat de retribució previst en l'article 166 de la Llei Urbanística Valenciana haurà de practicar-se en el termini màxim d'un mes des de la formalització del PAI.
c) El projecte de reparcel·lació haurà de presentar-se davant de l'Ajuntament per l'urbanitzador en el termini màxim d'un mes des de la finalització del termini per a l'opció per modalitat de retribució previst en l'article 166 de la Llei Urbanística Valenciana. A este efecte, l'urbanitzador haurà de presentar davant de l'administració actuant acreditació justificativa de la pràctica de les comunicacions regulades exigibles.
d) La presentació dels textos refosos corresponents al projecte de reparcel·lació haurà de produir-se en el termini màxim de 15 dies hàbils des que tinga lloc la notificació a l'urbanitzador de les modificacions a introduir en el projecte inicialment formulat.
e) L'inici de les obres d'urbanització haurà de produir-se en el termini d'un mes des de l'aprovació definitiva del projecte de reparcel·lació, acreditant-se per mitjà d'acta de replantejament subscrita per la direcció de les obres i, almenys per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació de la dita quantitat en la tresoreria municipal
f) Les obres d'urbanització hauran de finalitzar en el termini màxim de 24 mesos des que s'inicien. La finalització de les obres s'acreditarà per mitjà del corresponent certificat final d'obres expedit pel director facultatiu. Atés que el desenvolupament del present àmbit se subordina a l'execució d'una sèrie de connexions a infraestructures a executar per altres àmbits, és necessari destacar que l'acte de recepció de l'àmbit objecte de les presents bases particulars se subordina a la finalització efectiva de les dites infraestructures i a la seua recepció per part d'este Ajuntament. En eixe sentit el present àmbit és una actuació connexa o condicionada a les actuacions indicades. No obstant això no impedirà la certificació i abonament de la integritat de les unitats d'obra executades efectivament.
Efectes del seu incompliment.
El retard en el compliment de qualsevol dels terminis indicats i no sols el de l'execució material de les obres, tindrà una penalització de 1- del pressupost íntegre del PAI per dia natural de demora.
10. Model de proposició a presentar pels interessats
Model de proposició
(Nom i cognoms) ..., amb DNI núm...., domiciliat per a tots els actes d'este concurs en ..., que intervé en nom i representació de l'entitat mercantil ..., amb domicili social a ..., CIF núm. ..., telèfon ..., correu electrònic ... i fax número..., assabentat de l'anunci publicat en el ..., de les bases generals, publicades en el BOP de data ...; i de les bases particulars de condicions aprovat per la corporació municipal de Sagunt en la sessió de data ..., i publicades en el ..., per a contractar per mitjà de concurs públic obert el Programa d'Actuació Integrada del Polígon Industrial Prolongació Oest d'Eucolsa del Pla General d'Ordenació Urbana de Sagunt, de conformitat amb les bases esmentades.
Amb la presentació d'esta sol·licitud s'accepten per la meua representada els termes de les bases generals i particulars de programació que regulen l'adjudicació del present programa, i es declara que esta complix totes i cada una de les condicions exigides per a resultar adjudicatària del programa.
(Lloc, data i firma del proponent).
11. Documentació a presentar per cada licitador junt amb la proposició
En el sobre A, com a documentació acreditativa de la personalitat i de la solvència, la documentació indicada en la Llei 30/2007, de Contractació del Sector Públic. Este aspecte cal complementar-lo amb el que establix la determinació 13 de les presents bases particulars.
En el sobre B, com a alternativa tècnica: a més dels indicats en l'article 126 de la LUV, en tot cas un document de planejament fidel a les indicacions de les presents bases acreditatiu de tots els aspectes i propostes que indiquen estes bases i que han d'aportar els aspirants a agents urbanitzadors.
En el sobre C, com a proposició juridicoeconòmica: els indicats en l'article 127 de la LUV.
La documentació que serà objecte de valoració serà la següent:
A. De l'alternativa tècnica.
- El pla parcial.
- El projecte d'urbanització.
- El document acreditatiu de la inversió en programes de restauració paisatgística o d'imatge urbana
- El document acreditatiu dels terminis que es proposen per al desenvolupament de l'actuació integrada i resta de compromisos de l'aspirant.
- El document acreditatiu de l'enunciat dels objectius complementaris que es proposen conforme a l'article 124.2, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal, així com si s'assumix o no voluntàriament el compromís de construcció i gestió d'aparcament subterrani en subsòl municipal.
B. De la proposició juridicoeconòmica.
a) El document acreditatiu de l'import de les càrregues d'urbanització, expressat en euros per metre quadrat d'edificabilitat.
b) El document acreditatiu de la valoració dels terrenys a l'efecte de fixar el coeficient de canvi per al pagament en espècie.
c) El document acreditatiu dels compromisos financers per a l'execució de les obligacions complementàries assumides voluntàriament i a costa seua per l'urbanitzador.
12. Termini i lloc per a la presentació de les proposicions
El termini de presentació de proposicions al concurs és de tres mesos.
L'inici del còmput del dit termini començarà a comptar a partir de l'endemà de la data de l'última de les publicacions obligatòries practicades, siga la del Diari Oficial de la Comunitat Valenciana o siga la del Diario Oficial de la Unión Europea.
Les proposicions dels interessats hauran de presentar-se en qualsevol dels registres de l'Ajuntament de Sagunt, en el termini indicat i en l'horari de 08.00 a 14.00 hores. No serà admissible cap altre mitjà de presentació. Esta restricció només afecta la documentació subjecta als terminis de concurrència competitiva i no la resta de documents que siga necessari aportar durant la instrucció de la resta de l'expedient, que podrà fer-se per qualsevol dels mitjans previstos en la Llei 30/1992 de Règim Jurídic de les Administracions Públiques i del Procediment Administratiu Comú.
13. Criteris de solvència econòmica i financera, tècnica i professional exigibles als concursants i documentació acreditativa del compliment d'estos
Solvència econòmica i financera.
Bastarà complir un dels requisits següents:
A. Capital social mínim.
Atés que el PEM indicat com a punt de partida de la licitació en les bases particulars és inferior a 10 milions d'euros el capital social mínim serà de mig milió d'euros.
Este punt s'acreditarà per mitjà de certificat expedit pel Registre Mercantil, d'una antiguitat no superior a tres mesos.
B. Disponibilitat de fons propis.
Gaudir de la disponibilitat de fons propis que equivalga com a mínim a un 20% del pressupost d'execució de contracta del PAI a què es licita.
Si es tracta d'una persona jurídica el mitjà d'acreditació d'esta solvència serà la presentació del balanç, amb relació a l'últim exercici respecte de la data en què se sol·licite la participació, dels comptes anuals aprovats i degudament inscrits en el Registre Mercantil.
Si es tracta d'un empresari individual i està obligat a presentar la declaració de l'impost del patrimoni, s'exigirà disposar d'un patrimoni equivalent als fons propis abans indicats, punt que acreditaria per mitjà de la corresponent liquidació referent a l'últim exercici respecte de la data en què se sol·licite la participació. Si no està obligat a presentar l'impost del patrimoni, se li exigirà que la declaració de l'IRPF de l'últim exercici respecte de la data en què se sol·licite la participació, figure amb ingressos empresarials de caràcter positiu.
C. Agrupacions d'interés urbanístic.
Aquelles que es troben legalment constituïdes, amb personalitat jurídica pública per estar degudament registrades, es considerarà que tenen solvència financera en tot cas.
S'acreditarà tal punt per mitjà del certificat acreditatiu de la inscripció en el Registre d'AIU.
Solvència tècnica i professional.
A. Plantilla mínima.
Tindre com a personal en nòmina dins de la plantilla de l'empresa en condició de fix un mínim dels següents efectius
- Un arquitecte superior i/o tècnic competent (p. ex. ECCP).
- Un arquitecte tècnic.
- Un enginyer tècnic industrial o de categoria superior.
- Un topògraf.
- Un llicenciat en dret.
S'acreditarà este punt per mitjà de còpia compulsada dels contractes laborals corresponents, així com de l'estat d'alta en el moment de la presentació.
A més caldrà adjuntar còpia del certificat de la titulació acadèmica de cada un d'ells.
B. Contractes de servicis professionals.
Qualsevol dels efectius mínims anteriors podrà ser substituït per l'acreditació de la subscripció d'un contracte de servicis professionals per al PAI concret objecte de licitació amb caràcter previ a la presentació de la proposició, i durant la vigència d'este.
S'acreditarà este punt per mitjà de còpia compulsada dels contractes de servicis professionals corresponents.
A més caldrà adjuntar còpia del certificat de la titulació acadèmica de cada un d'ells.
14. Criteris objectius d'adjudicació del programa d'actuació integrada, especificats per orde decreixent d'importància, inclosa la seua ponderació
Com que s'està davant d'un programa l'alternativa tècnica del qual va acompanyada d'instrument de planejament que únicament conté ordenació detallada en desenvolupament de l'ordenació estructural establida en el planejament general, la puntuació de l'alternativa tècnica i de l'instrument de planejament representarà un 65% de la valoració en relació amb la proposició juridicoeconòmica, que representarà un 35%.
Dins de cada una d'elles, la importància relativa és la següent:
Per a l'alternativa tècnica:
a) La qualitat tècnica de l'ordenació proposada. Este criteri representarà un 50% de la valoració de l'alternativa tècnica.
b) La resolució adequada de la integració de l'actuació en el seu entorn.
c) La millor estructuració de dotacions públiques i d'espais lliures.
Els criteris establits en els apartats b) i c) anteriors representaran en conjunt un 20% de la valoració de l'alternativa tècnica.
d) La qualitat tècnica de les solucions proposades per a la urbanització.
Este criteri representarà un 10%.
e) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 10% del valor total de l'alternativa tècnica.
g) Termini d'execució del programa d'actuació integrada.
h) Compromís d'edificació simultània a la urbanització dels solars resultants de l'actuació per damunt d'un mínim legalment exigible.
i) Compromisos addicionals assumits voluntàriament i a càrrec seu per l'urbanitzador.
j) Mitjans per al control de cada una de les prestacions que constituïxen l'objecte del programa.
Els criteris establits en els apartats g), h), i) i j) anteriors representaran en conjunt un 10% de la puntuació total de l'alternativa tècnica.
Per a la proposició juridicoeconòmica:
a) Menor import respecte de referències de quadros de preus de pràctica usual de les càrregues d'urbanització, expressat en euros per metre quadrat d'edificabilitat. Este criteri representarà un 35% de la valoració de la proposició juridicoeconòmica.
b) La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient. Este criteri representarà un 30% de la valoració de la proposició juridicoeconòmica.
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa representarà un 25% de la valoració de la proposició juridicoeconòmica.
d) Compromisos financers per a l'execució de les obligacions complementàries assumides voluntàriament i a costa seua per l'urbanitzador. Este criteri suposarà un 10% del valor total de la proposició juridicoeconòmica
15. La previsió i, si és el cas, limitació de la possibilitat de formular alternatives tècniques que suposen una ampliació de l'àmbit territorial a programar, així com les conseqüències de l'ampliació
No s'admeten.
16. El percentatge mínim de solars l'edificació dels quals haja de ser simultània a la urbanització
La simultaneïtat d'obres d'urbanització i edificació es regirà pel que establix l'annex III de les bases generals citades.
17. Necessitat d'informe del Consell del Territori i el Paisatge previst en l'article 136.4 de la Llei Urbanística Valenciana, així com d'altres administracions sectorials
En el present cas no concorre la necessitat de cap informe d'altres administracions.
18. Percentatge màxim de coeficient de canvi
Este no podrà superar en cap cas un coeficient de 0,49 més IVA a favor de l'agent urbanitzador.
19. Prerrogatives que té l'administració
Caldrà atendre al que disposa la clàusula 3a de les bases generals per les quals es regix el present PAI.
20. Competència de l'orde jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador
L'orde jurisdiccional contenciós administratiu serà el competent per a conéixer les qüestions que puguen suscitar-se en la preparació, resolució i execució del contracte entre l'administració i l'urbanitzador.
21. Adjudicació connexa o condicionada, d'acord amb el que disposa l'article 139.1 de la Llei Urbanística Valenciana i el Reglament, així com existència o inexistència de cànon d'urbanització
En la determinació segona s'ha assenyalat que el present àmbit és una actuació que és connexa i està condicionada en la majoria de les seues connexions exteriors a l'execució d'obres que han de realitzar altres actuacions. En termes esquemàtics, serien les següents:
- Infraestructura comuna del subministrament de l'aigua: sobre el seu abast consulteu el PAI Parc Sagunt 1 i conveni de col·laboració amb l'Ajuntament.
Això comporta que en els termes literals de l'article 139 de la LUV, l'agent urbanitzador en el present cas assumisca expressament que en relació amb les dites infraestructures que han d'executar els agents urbanitzadors d'estes, se subordina a la següent previsió.
«1. Els programes poden aprovar-se condicionats a l'efectiva realització de determinacions pròpies d'altres actuacions prèviament o simultàniament programades, sempre que estiga prou garantit el compliment d'aquelles condicions connexes i es preveja una adequada coordinació entre les respectives actuacions. Tals circumstàncies hauran d'especificar-se amb claredat en les bases particulars reguladores del programa.
2. L'adjudicació així condicionada imposarà les obligacions econòmiques necessàries per a compensar els afectats per l'actuació més costosa a càrrec dels d'altres que es beneficien d'aquella per concentrar-se en esta obres o sobrecostos de comuna utilitat.
3. L'incompliment per l'urbanitzador principal de les condicions que afecten el desenvolupament d'una altra actuació connexa podrà donar lloc a la suspensió d'ambdós programes. L'adjudicatari d'un programa condicionat haurà de comprometre's a assumir al seu risc i ventura eixa eventualitat, encara que podrà fer reserva del dret a subrogar-se, arribat el cas, en el lloc de l'urbanitzador principal, amb els requisits establits en esta llei respecte de la cessió de l'adjudicació.»
22. La previsió d'un preu cert de licitació, que tindrà caràcter de màxim i que servirà de base per al càlcul de la garantia provisional
De conformitat amb el que establix la base 9a de les BBGG, s'establix l'import de la garantia provisional en una quantitat de 100.000 euros.
A l'efecte de determinar l'import del pressupost del PAI que han de suportar els propietaris de l'àmbit, és necessari diferenciar entra aquells imports generats per les actuacions i obres a càrrec de l'agent urbanitzador i aquells altres imports per obres a executar per altres agents urbanitzadors i sobre els quals l'agent urbanitzador del present ha d'actuar com a mer gestor del cobrament.
Respecte dels imports generats per l'execució d'infraestructures per part d'altres actuacions de què la present és connexa o condicionada.
Estes tenen els següents imports, de caràcter estimatiu i pendents d'una precisió major segurament a la baixa:
- Infraestructura comuna del subministrament de l'aigua: 486.535,76 euros (IVA inclòs).
Forma de gestió del seu cobrament.
Es tracta d'infraestructures en què participarà econòmicament l'àmbit, en proporció al seu aprofitament, però l'execució material de les quals no correspondrà a l'agent urbanitzador que se seleccione excepte les de simple connexió, sinó només la gestió dels cobraments corresponents, per a procedir al seu abonament a favor dels agents urbanitzadors dels àmbits corresponents.
En eixe sentit, davant de certificació aprovada per l'Ajuntament en relació amb les dites infraestructures comunes, serà procedent l'exigència de les corresponents quantitats a l'agent urbanitzador del present àmbit.
Este comptarà amb un període d'un mes des de la recepció de la corresponent notificació per a procedir al seu abonament. El desembossament d'estes quantitats i la seua acreditació documental legitimarà a establir la seua inclusió en la següent certificació d'obres per a procedir al seu cobrament a càrrec dels propietaris de l'àmbit.
Si l'Ajuntament haguera satisfet algunes quantitats com a avanç, en eixe cas es procedirà al seu abonament per part de l'agent urbanitzador amb el document de formalització del PAI i l'agent urbanitzador haurà de reintegrar-li'l amb ocasió de la primera certificació que dirigisca cap als propietaris.
Respecte a les obres d'urbanització que han d'executar-se sota la responsabilitat de l'agent urbanitzador de l'àmbit
El cost d'execució de les obres d'urbanització, indicat en el PEM, no excedirà el valor de 85 €/m² urbanitzat. El dit coeficient inclou totes les obres d'urbanització ordinàries, i s'admetran únicament com a obres fora del dit import les relatives a aigües pluvials i elèctriques en els supòsits previstos en les presents BBPP.
Al seu torn s'indicava en les bases generals que si les infraestructures foren de titularitat distinta i no s'haguera pogut determinar el preu de partida per part dels servicis tècnics municipals, s'exclouria expressament del preu màxim fixat per este Ajuntament com a preu de partida de la licitació a la baixa. No obstant això, qualsevol altra obra que puga afectar el subministrament d'energia elèctrica s'entendrà que la connexió a xarxes de la companyia subministradora d'energia elèctrica estarà inclosa dins de l'obra urbanitzadora, i es podran realitzar increments econòmics respecte dels preus fixats en estes bases particulars en relació amb les dites infraestructures quan el punt de connexió donat per la dita companyia estiga a una distància superior a 500 m de l'àmbit, i només podrà ser objecte d'increment la part de traçat exterior a l'àmbit d'actuació.
Igualment quedaran fora d'este límit econòmic aquelles millores en infraestructures que sent necessàries o convenients no hagen sigut previstes en les bases particulars i proposen els aspirants, ni les obres connexes que definitivament haguera d'executar l'àmbit, per no haver prosperat les iniciatives encarregades de la seua concreció, les que es valoraran atenent al preu de licitació, ja siga per coeficient ?/m², per aplicació de partides o extrapolació d'estes.
Així mateix es va fixar el següent criteri per a definir l'import del PEC a l'establir-se que mai podria superar el 19% del PEM.
D'altra banda, s'assenyalava que no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com indicatius en les tarifes dels corresponents col·legis professionals. L'aspirant a agent urbanitzador haurà de justificar expressament este extrem en les seues proposicions juridicoeconòmiques.
També es va establir en les bases generals que com a gastos generals un percentatge màxim del 5% de la suma del PEC i dels honoraris professionals tècnics. Amb el dit percentatge s'entenen coberts els honoraris jurídics, gastos de publicacions, de notificacions, actuacions en notaria, Registre de la Propietat, gastos financers, etc. En el cas que com a conseqüència de l'aplicació de l'anterior percentatge resultara un import inferior a 60.000 euros, en tot cas es considerarà com a import a cobrar la quantitat esmentada de 60.000 euros.
23. La puntuació mínima que hauran de superar les alternatives tècniques per a poder ser valorades les proposicions juridicoeconòmiques que les desenvolupen
Les bases generals establixen respecte d'això que només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 30% dels punts possibles de l'alternativa tècnica.
24. La determinació de la quantia i forma de la garantia definitiva a prestar per l'urbanitzador
Caldrà ajustar-se al que disposa la base 13a de les bases generals del present PAI.
25. Causes específiques de resolució addicionals a les previstes en la Llei Urbanística Valenciana, en este Reglament i en la legislació reguladora dels contractes de les administracions públiques
No es considera necessària la fixació de cap amb caràcter addicional.
26. L'abast i límit de les possibles pròrrogues per al desenvolupament i execució del programa
L'Ajuntament es reserva valorar cada cas concret per a decidir si és procedent o no la pròrroga en funció de les circumstàncies que concórreguen.
27. Relació de titulars cadastrals
En les bases generals s'establix que amb ple respecte a la confidencialitat de dades de caràcter personal i a la normativa específica que regix les dades cadastrals, s'haurà d'incorporar necessàriament una relació de titulars cadastrals que hagen de ser citats durant el període d'informació pública, així com els seus domicilis.
La dita relació no serà de lliure accés en l'expedient sinó que només serà facilitada a aquells interessats que acrediten que han depositat en la notaria la documentació a què es referix l'article 134 de la LUV, a l'efecte de practicar la notificació a estos en el context de la preceptiva informació pública.
Figura en l'expedient la dita relació, facilitada pel Departament de Rendes, amb accés restringit als subjectes indicats en el paràgraf anterior.
A la vista del que s'ha exposat, de conformitat amb el dictamen de la Comissió Informativa Permanent de Política Territorial i Sostenibilitat, l'Ajuntament en Ple, per 16 vots a favor de PP, PSOE i BLOC i 7 abstencions de SP i EU (les dels senyors Goig, González i López-Egea i la senyora Fernández Chirivella en aplicació de l'art. 100.1 del ROF), acorda:
Primer
L'aprovació de les presents bases particulars de programació de l'àmbit denominat Prolongació Oest Eucolsa PGOU de Sagunt.
Segon
La iniciació del procediment de programació del dit àmbit, en els termes de l'article 132 i ss de la LUV.
Este acte, de conformitat amb el que establix l'article 109 de la Llei 30/1992, de 26 de novembre, posa fi a la via administrativa.
Contra este podreu interposar, amb caràcter potestatiu, recurs de reposició o impugnar-lo directament davant de la jurisdicció contenciosa administrativa.
En el cas que opteu per la interposició del recurs de reposició, ho fareu davant de l'òrgan municipal que va dictar l'acte i en el termini d'un mes a comptar de l'endemà de la publicació d'este, havent de tindre en compte que la interposició impedirà, fins a la resolució expressa o desestimació presumpta, la utilització de la via contenciosa administrativa.
El recurs haurà de resoldre's i notificar-se en el termini d'un mes i s'entendrà desestimat i quedarà expedita la via contenciosa administrativa en cas contrari.
En el cas que decidiu interposar recurs contenciós administratiu directament, ho fareu, de conformitat amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la sala contenciosa administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptats des del següent a aquell en què tinga lloc la present publicació.
Tot això sense perjudici que pugueu exercir qualsevol altra acció o recurs que estimeu convenient en defensa dels vostres drets.
Cosa que es publica als efectes oportuns i a reserva del que resulte de l'aprovació de l'acta corresponent.
Sagunt, 31 de juliol de 2008.- L'alcalde: Alfredo Castelló Sáez.